Жалба, подадена на 30 юни 2022 г. — Good Services/EUIPO — ITV Studios Global Distribution (EL ROSCO)
(Дело T-383/22)
Език на жалбата: испански
Страни
Жалбоподател: Good Services ltd. (Слима, Малта) (представител: L. Alonso Domingo, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: ITV Studios Global Distribution Ltd (Лондон, Обединено кралство)
Данни за производството пред EUIPO
Притежател на спорната марка: жалбоподателят в производството пред Общия съд
Спорна марка: фигуративна марка „EL ROSCO“ — марка на Европейския съюз № 13 265 483
Производство пред EUIPO: производство по отмяна
Обжалвано решение: решение на първи апелативен състав на EUIPO от 20 април 2022 г. по преписка R 958/2021-1
Искания
Жалбоподателят моли Общия съд:
да отмени обжалваното решение и да потвърди регистрацията на марка на Европейския съюз № 13 265 483 за всички стоки и услуги, за които е била регистрирана, или при условията на евентуалност да върне преписката на апелативния състав на EUIPO за ново разглеждане с оглед на дадените от Общия съд указания,
да му присъди разноските по настоящото производство и по предходните производства пред EUIPO.
Изложени основания
нарушение на член 59, параграф 1, буква б) от Регламент (ЕС) 2017/1001 на Европейския парламент и на Съвета,
нарушение на съдебната практика, в която се тълкува посоченият член и понятието за недобросъвестност, както и се определя моментът, към който да се прецени последната.
____________